Միխայիլ Պարուսնիկով

**Միխայիլ Պավլովիչ Պարուսնիկով** (, ), խորհրդային ճարտարապետ, ԽՍՀՄ ՃԱ իսկական անդամ (1950), ԲԽՍՀ ԳԱ ակադեմիկոս (1950, թղթակից-անդամ 1947): Մանկավարժ, պրոֆեսոր (1948), Բելառուսական ԽՍՀ Պետական մրցանակի դափնեկիր (1968):

## Կենսագրություն
1913 թվականից մինչև 1918 թվականը սովորել է Մոսկվայի նկարչության, քանդակագործության և ճարտարապետության ուսումնարանում (նրա հայրը եղել է հարևան եկեղեցու վանահայրը), այնուհետև, մինչև 1924 թվականը՝ Վխուտեմասում, աշակերտել է Ստանիսլավ Նոակովսկուն և Իվան Ժոլտովսկուն։ 1924 թվականից աշխատել է Մոսկվայի ճարտարապետ-նախագծային կազմակերպություններում, միաժամանակ՝ դասավանդել է (1934-1941 թվականներին, 1948 թվականից՝ պրոֆեսոր) Մոսկվայի ճարտարապետության ինստիտուտում։

մինի|Միխայիլ Պարուսնիկովի գերեզմանը Նովոդևիչյան գերեզմանատանը

1941-1944 թվականներին եղել է ԽՍՀՄ ճարտարապետական Ակադեմիայի ավագ գիտաշխատող, 1944-1948 թվականներին՝ ԽՍՀՄ Ճարտարապետական Կոմիտեի ճարտարապետա-նախագծային արհեստանոցների ղեկավար։ ԽՍՀՄ բազմաթիվ քաղաքների համար մշակել է բնակելի և հասարակական շենքերի նախագծեր և նոր տիպի գյուղական բնակավայրերի հատակագծման ու կառուցապատման հիմնական սկզբունքներ ու նախագծեր։

Հրատարակել է ճարտարապետության տեսության և պատմության վերաբերյալ մի շարք աշխատանքներ, այդ թվում՝ «Բնակելի տների ամբողջական  սերիական նախագծման սկզբունքների մասին» (ԽՍՀՄ ճարտարապետություն։ 1953 թվական № 12) և «Միջին հարկայնության տիպային շենքերի նախագծման փորձի մասին» (ԽՍՀՄ ճարտարապետություն։ 1955 թ. № 2):

Մահացել է 1968 թվականին, Մոսկվայում։ Թաղված է Մոսկվայում Նովոդևիչյան գերոզմանատանը։

## Նախագծեր
* Աստրախանի նախագծման և կառուցապատման ծրագրի հեղինակ (1930) 
* Մեքենաշինության տաղավար և լսարան, Մոսկվայի Համառուսաստանյան գյուղատնտեսական և տնայնագործական արդյունաբերության ցուցահանդեսում (1923)
* Մի շարք բնակելի տներ Մոսկվայի Խաղաղության պողոտայում (1936)
* «Կամարով տուն» Յարոսլավլում, այդ թվում շենք Կարմիր հրապարակում (1936)
* Հայրենական Մեծ պատերազմից հետո եղել է Մինսկի կառուցապատման նախագծի հեղինակներից մեկը  
** Բելառուսի ՊԱԿ-ի վարչական շենքը (1945-1947), առաջին շենքը քաղաքի գլխավոր փողոցում  
** Բելառուսի ԽՍՀ Պետական բանկ (1950)
** Մասնակցել է կենտրոնի և Լենինի պողոտայի (այժմ՝ Անկախության պողոտա) առաջին հերթի և Հոկտեմբերյան հրապարակի նախագծման ու կառուցապատման ծրագրի մշակմանը   
** Լենինի պողոտայի համալիր (համահեղինակների խմբի հետ կառուցապատվել է 1940 թվականի երկրորդ կեսից  մինչև 1960-ական թվականները) 
** Բնակելի շենք և կամուրջ Սվիսլոչ գետի վրա  
** «Դինամո» սպորտային համալիր (բոլորը՝ 1946-1954 թվականներ, համահեղինակությամբ)

Minsk skaryny ave 02.jpg|Մինսկի Ազգային անվտանգության շենքը
NBRB.JPG|Բելառուսի ազգային բանկի շենքը
Захар'еўскі мост.jpg|Կամուրջ Սվիսլոչ գետի վրա
Buildings in Yaroslavl 009.jpg|Կամարով տուն Կարմիր հրապարակում


## Պարգևներ և մրցանակներ
* Լենինի շքանշան
* Աշխատանքային կարմիր դրոշի շքանշան 
* «Հայրենական մեծ պատերազմի ժամանակ Անձնվեր աշխատանքի համար» մեդալ
* ԽՍՀՄ մեդալներ 
* ԲԽՍՀ Պետական մրցանակ

## Գրականություն
* Весцi АН БССР. Серыя фiзiка-тэхнiчных навук. 1968. № 3. (белор.)
* Окуневская Т. К. «Татьянин День» (воспоминания), Москва, Вагриус, 2005, стр. 173.

## Ծանոթագրություններ

## Արտաքին հղումներ
* Парусников Михаил Павлович в базе данных «История белорусской науки в лицах» Центральной научной библиотеки им. Я.Коласа НАН Беларуси

Կատեգորիա:20-րդ դարի ճարտարապետներ
Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Բելառուսական ԽՍՀ Պետական մրցանակի դափնեկիրներ
Կատեգորիա:Լենինի շքանշանի ասպետներ
Կատեգորիա:Խորհրդային ճարտարապետներ
Կատեգորիա:Խորհրդային մանկավարժներ
Կատեգորիա:Մոսկվայի նկարչության, քանդակագործության և ճարտարապետության ուսումնարանի շրջանավարտներ
Կատեգորիա:Նովոդևիչյան գերեզմանատանը թաղվածներ
Կատեգորիա:Ռուս ճարտարապետներ